de animalium, per hyernem dormientium, vasis cephalicis etc. 29 



De organo auditus , iam satis cognito, pauca tantum mo- 

 nenda. Maximum certe apparet; bulla hemisphaerica in iu- 

 nioribus ex parte est membranacea, in iis, qui aetate magis 

 provecti sunt, ossea; sed nunquam plane cum osse petroso eva- 

 nescit. Magnitudo bullae in diversis speciebus valde differt; 

 verbi causa in Nycteri thebaica, Vespertilione aurito, nec non 

 in Pteropode Capensi respectu magnitudinis corporis multo 

 maior est ac in Vesp. murino, protero et aliis. Meatus audi- 

 torius osseus brevissimus; malleus permagnus manubrium 

 exhibet longum , acuminatum , angustum et oblique prorsum 

 directum ; processum brevem retrorsum versum et tumidum , 

 processum longum lamelliformem et in apicem desinentem, 

 caput vero elongatum et angulum paene rectum cum manu- 

 brio formans; tensor tympam haud exignus processui cuidam 

 in collo mallei affigitur ; incus , si cum malleo comparatur , ad- 

 modum parvus; os lenticulare apparet, stapes magnus; crnra 

 eius , praesertim anterius , valde arcuata ; musculus eius brevis 

 sed fortis. Fenestra cochleae illa vestibuli in omnibus specie- 

 bus maior, in singulis vespertilionum speciebus formae et 

 magnitudinis diversissimae ; exempli gratia in Vesp. aurito 

 permagna et formae ovalis, in V. murino longe minor, rimu- 

 lae angustae perpendicularis similis. — Cochlea eximiae mag- 

 nitudinis duos tantum continet gyros *); canales semicirculares, 

 licet respectu cochleae parvi, tamen cum capite comparati 

 magni et arcuati, quinque exhibent in vestibulo ostia et si- 

 num amplum pro cerebelli floccis. Canalis Fallopii paene 

 rectus , externe tantum membranaceus est , ita ut nervus in 

 cavo tympani appareat. Praeter Vesp. murinum, proterum, 

 auritum et Pipistrellum extraneae quoque species a me sunt 

 examinatae, et quidem Pteropus Capensis , Nycteris Thebaica, 



*) Cl. de Blainyille eorum quatuor statuit s. Principes d'anatomie comparee T. I. 



P a S- 499. 



